คือหนูมีเสมหะตลอดเวลา เป็นมานานหลายปี เคยเป็นหนักสุด จามน้ำมูกไหล จนปวดจมูก ปวดจนนอนไม่ได้ ไปหาคลีนิคแจ้งว่าเป็นไซนัส ให้ยาไซนัสเม็ดใหญ่ๆมากินแผงล่ะ 350฿ ทานแล้วหายปวดจมูก แต่ไม่หายขาด เพราะตื่นนอนมาจะจามตลอด มีน้ำมูกไหลลงคอ ตื่นมามีเสมหะตลอดเวลา เป็นมานานหลายปีค่ะ ทำยังไงเสมหะถึงจะหายคะ
สวัสดีค่ะ อาการมีเสมหะตลอดเวลา จาม น้ำมูกไหลลงคอ เป็นมาเรื้อรังดังกล่าวมานั้น อาจเป็นภาวะภูมิแพ้จมูก ไซนัสอักเสบเรื้อรัง ริดสีดวงจมูก การติดเชื้อเฉียบพลันในทางเดินหายใจส่วนบนโดยไซนัสอักเสบเรื้อรังนั้นคือการอักเสบเกิดขึ้นต่อเนื่องที่ไซนัสหรือโพรงอากาศที่ใบหน้า ตั้งแต่ 12 สัปดาห์ขึ้นไป มักพบร่วมกับการป่วยโรคภูมิแพ้ หรืออาจเป็นไซนัสอักเสบซ้ำซ้อน ที่มีการอักเสบเกิดขึ้นมากกว่า 3 ครั้งใน 1 ปี สาเหตุที่ทำให้อาการอักเสบต่อเนื่อง มีหลายปัจจัย เช่น การป่วยเป็นโรคภูมิแพ้ โดยเฉพาะภูมิแพ้อากาศและหอบหืด การเกิดเนื้องอกในจมูก การเกิดผนังกั้นช่องจมูกคด การมีภูมิคุ้มกันต่ำ และการสูบบุหรี่ เป็นต้นการรักษาหลักๆคือการกำจัดสาเหตุที่ทำให้เป็นไซนัสเรื้อรัง ร่วมกับรักษาตามอาการเช่นการใช้ยาสเตียรอยด์พ่นจมูก การใช้ยาลดอาการคัดจมูกและน้ำมูก ร่วมกับการล้างจมูกด้้วยได้ควรไปพบแพทย์เพื่อตรวจหาสาเหตุที่แน่ชัดต่อไป ถ้าเป็นมาหลายๆครั้งแล้วไม่ดีขึ้น ควรแจ้งให้แพทย์ทราบ เพราะอาจต้องส่งต่อให้แพทย์เฉพาะทางด้านหู คอ จมูกร่วมประเมินด้วยต่อไป